Iluzionists Edžus

Iluzionists Edžus (dzimis Edžus Kauķis ) ir latviešu iluzionists.

 Biogrāfija 
Iluzionists Edžus dzimis un audzis zemnieku saimniecībā starp Iecavu un Bausku. Audzis ģimenē ar vairākiem brāļiem, kas parādījušies arī Iluzionista Edžus sociālajos medijos. Līdz 6. klasei mācījies Iecavas vidusskolā, 7.-9. klasē mācījies Bauskas Valsts ģimnāzijā, kur ieguvis pamatizglītību. Vidējo izglītību ieguva Iecavas vidusskolā. Pirmā līmeņa augstākā izglītība pasākumu organizēšanā un vadīšanā iegūta Ekonomikas un kultūras augstskolā. Edžus ir precējies, un viņam ir 2 bērni. Viņš sāka mācīties trikus 13 gadu vecumā, pašmācības ceļā, izmantojot grāmatas, interneta kursus un YouTube video. Iluzionisma izglītība turpināta, piedaloties apmācībās un iluzionisma konferencēs.

 Profesionālā darbība 

 Darbība sociālajos medijos 
Edžus ieguva popularitāti, katru dienu publicējot burvju tiku savā YouTube kanālā pilnu gadu. Šo kampaņu sauca "Mazliet citādāks šovs". Kopš karjeras sākuma Edžus ir aktīvs sociālajos tīklos, ticis saukts arī par " "TikTok" zvaigzni". Kopš 2021. gada viņš ieguvis apbalvojumus Latvijas sociālo mediju satura veidotāju balvas "Golin Accelerators of Relevance Influenceru indekss" dažādās kategorijās.
+Iegūtie apbalvojumi konkursā "Golin Accelerators of Relevance Influenceru indekss"GadsKategorijaVietaAtsauce2021TikTok42022TikTok12023Izklaide12024DzīvesstilsŽūrijas balva
Sociālajos medijos viņš visbiežāk ievieto saturu, kas saistīts ar burvju trikiem. 2020. gada 17. aprīlī COVID-19 pandēmijas ierobežojumu dēļ publiski pasākumi bija aizliegti, tāpēc Iluzionists Edžus izveidoja pusotru stundu garu tiešraides šovu, kas bija pirmais šāda tipa šovs Latvijā.

2022. gadā viņš tiešraidē ieguva Ginesa pasaules rekordu kategorijā "Visvairāk kāršu pārcēlieni stundā ar vienu roku", kad viņš veica 3547 pārcēlienus stundas laikā (iepriekšējais rekords bija 3333 pārcēlieni stundas laikā). Kopš tā brīža rekordu pārspēja iluzionists no Polijas, taču Edžus ir pirmais iluzionists Latvijā, kas ieguvis Ginesa pasaules rekordu.

 Iluzionista karjera 
Iluzionists Edžus sāka uzstāties pasākumos 20 gadu vecumā. Karjeras sākumā viņš uzstājās kopā ar Ievu, ar ko vēlāk apprecējās, taču karjeru turpināja bez asistenta. 2023. gadā Iluzionistam Edžum bija tūre "Iluzionists Edžus Ūdenī", ar ko viņš uzstājās 7 pilsētās. Tūre ieguva labus vērtējumus, un pēc skatītāju pieprasījuma tam vairākus mēnešus vēlāk notika viena papildizrāde VEF Kultūras pilī. Latvijā Edžus ieguvis popularitāti ar lielām, bīstamām ilūzijām; lai popularizētu "Iluzionists Edžus Ūdenī", viņš veica izturības burvju triku, 12 stundas lidojot 7 metru augstumā pie tūres reklāmas afišas. Vēl pirms tam viņš veicis triku, kur, sasiets trako kreklā, karājās no ceļamkrāna. Lai netiktu savainots, viņam vajadzēja no krekla izbēgt, pirms virves, no kā viņš karājas, sadeg. Kā iedvesmas avotus Edžus nosauc iluzionistus Hariju Hudīni, Deividu Bleinu un Deividu Koperfīldu, kuru veiktie triki ir līdzīgi Edžus ilūzijām.

Viņš ir sadarbojies ar vairākiem ietekmīgiem uzņēmumiem: "Swedbank", "Laima", "Tallink", "Samsung". Iluzionists Edžus ir uzstājies Rīta Panorāmā, kā arī piedalījies radio šovos. Kā arī, viņš ir vadījis TV3 šovu "Edžus šovs" un LMT šovu "Edžus triki".

 Atsauces 

Kategorija:Latvijas cilvēki